Қазақстаннан 50-ге жуық оқушы АҚШ-та өтетін дүниежүзілік робототехника чемпионатына барады
DATE: 19:14, 27 Ақпан 2023 | GMT +5
TITLE: Қазақстаннан 50-ге жуық оқушы АҚШ-та өтетін дүниежүзілік робототехника чемпионатына барады
URL: https://kaz.inform.kz/news/kazakstannan-50-ge-zhuyk-okushy-aksh-ta-otetin-duniezhuzilik-robototehnika-chempionatyna-barady_a4040642/
META: DATE: 19:14, 27 Ақпан 2023 | GMT +5
TOTAL WORDS: 132
AUTHOR(S):
TEXT: АҚШ-тың Хьюстон қаласында өтетін FIRST дүниежүзілік чемпионатында ел намысын 50-ге жуық оқушы қорғайды. Олар – жеңімпаз атанған 4 команданың мүшелері. Сондай-ақ, тағы 9 команда Австралия, Марокко, АҚШ, Индияда өтетін халықаралық ашық чемпионаттарға жолдама алды. «Робототехника жарысы үш жас санатында өтті. Кішкентай балалар санаты бойынша Алматы қаласының оқушыларынан құралған Adeptus Mechanicus тобы АҚШ-тың Хьюстон қаласында өтетін басты жарысқа жолдама жеңіп алды. Ортаңғы санатта басты жүлдені алматылық «Play 4 Energy» тобы иеленді. Ал, 12-18 жас санатындағы басты жүлдегерлер – алматылық AENTA және NIS Kyran топтары. Үш күнге созылған сайыс тартысты өтті. Жыл сайын робототехникамен айналысатын балалардың қатарының артқаны қуантады», - дейді USTEM Robotics қорының жетекшісі Асылбек Мурзахметов. Айта кетейік, «Central Asia FIRST CHAMPIONSHIP-2023» робототехникадан чемпионат Астана қаласында 24-26 ақпанда өткен болатын. Оған еліміздің әр аймағынан 1 200 оқушы қатысты. Биылғы жарыс энергия тақырыбына арналды
